ব্রাত্য বসুর বয়ান ফোন কলেই রেকর্ড করল লালবাজার

ওয়েব ডেস্ক: মার্চ মাসের প্রথম দিন যাদবপুর বিশ্ববিদ্যালয়ে (Jadavpur University) ঠিক কী ঘটেছিল তা নিয়ে রাজ্যের শিক্ষামন্ত্রী ব্রাত্য বসুর (Bratya Basu) বয়ান ইতিমধ্যেই রেকর্ড করেছে লালবাজার থানার (Lalbazar PS) পুলিশ। তবে হাজিরা নয়, শিক্ষামন্ত্রীর বয়ান রেকর্ড করা হয়েছে ফোন কলের মাধ্যমে। জানা যাচ্ছে, এই ফোন কল করা হয়েছে তিন দিন আগে।

যাদবপুর বিশ্ববিদ্যালয়ের ঘটনায় উত্তাল হয়েছে রাজ্য রাজনীতি। ওয়েবকুপা-র বৈঠকে যোগ দিতে গিয়েছিলেন ব্রাত্য। সেখানে তাঁর গাড়ি আটকে বিক্ষোভ দেখান বিশ্ববিদ্যালয়ের পড়ুয়াদের একাংশ। বিক্ষোভের তীব্রতা এতটাই ছিল যে চোট পান শিক্ষামন্ত্রী, ইটের আঘাতে ক্ষতিগ্রস্ত হয় তাঁর গাড়ি।

আরও পড়ুন: ভুয়ো ভোটার নিয়ে এবার সরব তৃণমূল-বিজেপি

এদিকে শিক্ষামন্ত্রীর গাড়ুর আঘাতে দুই ছাত্র ইন্দ্রানুজ রায় এবং অভিনব বসু নামে দুই ছাত্রের আহত হওয়ার অভিযোগ ওঠে। ব্রাত্যের মতো ওই দুজনকেও হাসপাতালে যেতে হয়। যাদবপুর কাণ্ডের জল গড়িয়েছে কলকাতা হাইকোর্ট পর্যন্ত।